chhatramani/nepal_legal_acts_corpus_nepali huggingface dataset:
भन्सार_महसुल_ऐन_२०८१
Provisional Tax Collection Act, 1955

(आ) उपशीर्षक १४०१.८०.९० मा पर्ने लक्जरी सिट; उपशीर्षक ८४१५.१०.०० मा पर्ने ४ टनभन्दा बढी क्षमताको एयर कन्डिसनर; उपशीर्षक ८४३९.२१.०० मा पर्ने प्रोजेक्टर ल्याम्प र जेनन् बल्ब; उपशीर्षक ९००७.२०.०० मा पर्ने प्रोजेक्टर; उपशीर्षक ९०१०.६०.०० मा पर्ने प्रोजेक्सन स्क्रिन, उपशीर्षक ८४१८.४०.०० र ८४१८.५०.०० मा पर्ने एम्प्लिफायर । (झ) नेपाल सरकार, संस्कृति, पर्यटन तथा नागरिक उड्डयन मन्त्रालयको सिफारिसमा पर्वतारोहण दलले नेपालका हिमाल आरोहण गर्नको निमित्त पैठारी गर्ने नेपालमा खपत हुने मदिरा तथा चुरोट बाहेकका वस्तुमा दश प्रतिशतभन्दा बढी भन्सार महसुल लाग्ने भएमा दश प्रतिशत मात्र भन्सार महसुल लाग्नेछ । त्यस्तो दलले पैठारी गर्ने नेपालमा खपत नहुने वस्तुको हकमा लाग्ने महसुल धरौटीमा लिई वस्तु फिर्ता गरेपछि धरौटी रकम फिर्ता दिइनेछ । (ञ) उद्योग विभागको सिफारिसमा संश्लेषित तन्तुको धागो (सेन्थेटिक यार्न) उत्पादन गर्ने उद्योगले आफ्नो उत्पादन प्रयोजनको लागि आवश्यक उपशीर्षक ३९०२.१०.०० मा पर्ने पी.पी. ग्रेन्यल्सको पैठारीमा दुई दशमलव पाँच प्रतिशत भन्सार महसुल लाग्नेछ । (ट) सिरिञ्ज उत्पादन गर्ने उद्योग र स्लाइन पानी उत्पादन गर्ने उद्योगले आफ्नो उत्पादन प्रयोजनको लागि आवश्यक पर्ने परिमाणसम्मको भाग ३९ मा पर्ने प्लाष्टिक दानामा उद्योग विभागको सिफारिसमा पैठारी गर्दा दुई दशमलव पाँच प्रतिशत भन्सार महसुल लाग्नेछ । उद्योग विभागले त्यसरी सिफारिस गर्दा उद्योगले उत्पादन तथा बिक्री गरेको सिरिञ्ज वा स्लाइन बोतलको परिमाण, त्यस्तो वस्तु उत्पादन गर्दा लाग्ने प्लाष्टिक दानाको परिमाण र खपत अनुपात समेतका आधारमा एक आर्थिक वर्षको लागि आवश्यक पर्ने प्लाष्टिक दानाको परिमाण एकैपटक सिफारिस गर्नु पर्नेछ । (ठ) मुटुको शल्यक्रिया गर्दा प्रयोग हुने उपशीर्षक ९०१८.९०.९० मा पर्ने कष्टम ट्यूबिङ्ग प्याक (सी.टी.पी.) उत्पादन गर्ने उद्योगले आफ्नो उत्पादनको लागि आवश्यक पर्ने परिमाणसम्मको उपशीर्षक ३९१७.३९.०० मा पर्ने मेडिकल पी.भि.सी. ट्यूब र सोको सहायक सामग्री उद्योग विभागको सिफारिसमा पैठारी गर्दा दश प्रतिशत भन्सार महसुल लाग्नेछ । (ड) एक सय वटाभन्दा बढी दुधालु गाई वा भैंसी पाल्ने पशु फार्म र कृषि सहकारीले आफ्नो प्रयोजनको निमित्त नेपाल सरकार, कृषि तथा पशुपन्छी विकास मन्त्रालयको सिफारिसमा पैठारी गर्ने शीर्षक ८७.०४ मा पर्ने जुनसुकै एउटा ढुवानीको साधनमा लाग्ने भन्सार महसुलमा पचास प्रतिशत छुट हुनेछ । त्यस्तो ढुवानीको साधन पैठारी गरेको मितिले सात वर्षसम्म बिक्री वितरण वा नामसारी गर्न पाइने छैन । (ढ) चिया उद्योगले चिया ढुवानी गर्ने प्रयोजनको निमित्त उपशीर्षक ८७०४.२१.२० मा पर्ने पिकअप वा उपशीर्षक ८७०४.३२.९० मा पर्ने मिनि ट्रक नेपाल सरकार, कृषि तथा पशुपन्छी विकास मन्त्रालयको सिफारिसमा पैठारी गरेमा सात वर्षसम्म बिक्री वितरण वा नामसारी गर्न नपाउने गरी एक पटकका लागि देहाय बमोजिमको संङ्ख्यामा भन्सार महसुलमा पचास प्रतिशत छुट हुनेछ:- । (अ) दश बिगाहादेखि तीस बिगाहासम्म क्षेत्रफलमा चिया खेती गरी चिया उत्पादन गर्ने उद्योगलाई एउटा, । (आ) तीस बिगाहाभन्दा बढी क्षेत्रफलमा चिया खेती गरी चिया उत्पादन गर्ने उद्योगलाई दुई वटा ।
भन्सार_महसुल_ऐन_२०८१
Provisional Tax Collection Act, 1955

(अ) दश बिगाहादेखि तीस बिगाहासम्म क्षेत्रफलमा चिया खेती गरी चिया उत्पादन गर्ने उद्योगलाई एउटा, । (आ) तीस बिगाहाभन्दा बढी क्षेत्रफलमा चिया खेती गरी चिया उत्पादन गर्ने उद्योगलाई दुई वटा । (ण) नेपाल सरकार, कृषि तथा पशुपन्छी विकास मन्त्रालयको सिफारिसमा पशुपन्छी पालन उद्योग, कृषि फर्म तथा कम्पनी र कृषि सहकारी संस्थाले पैठारी गर्ने कृषिजन्य उत्पादन सुरक्षित गर्न निर्माण गरिने शीत भण्डारको लागि आवश्यक पर्ने उपशीर्षक ३९२५.९०.२० मा पर्ने पफ स्याण्डविच वाल एण्ड रुफ प्यानलमा दश प्रतिशत भन्सार महसुल लाग्नेछ । (त) नेपाल सरकार, शिक्षा, विज्ञान तथा प्रविधि मन्त्रालयको सिफारिसमा सामुदायिक शिक्षण संस्थाले विद्यार्थी ल्याउने लैजाने प्रयोजनको लागि तीस सिटभन्दा बढी क्षमताको उपशीर्षक ८७०२.१०.१०, ८७०२.२०.१०, ८७०२.३०.१०, ८७०२.४०.१०, ८७०२.९०.१० मा पर्ने बसमा पाँच सय विद्यार्थीसम्म अध्ययनरत भएका शिक्षण संस्थालाई एउटा र सोभन्दा बढी विद्यार्थी अध्ययनरत शिक्षण संस्थालाई थप एउटा बस पैठारी गर्दा लाग्ने भन्सार महसुलमा पचहत्तर प्रतिशत छुट दिइनेछ । त्यसरी पैठारी गरेको बस पैठारी गरेको मितिले दश वर्षसम्म अरु कसैलाई बिक्री वितरण वा नामसारी वा कुनै किसिमले हक हस्तान्तरण गर्न पाइने छैन । दश वर्ष नपुगी बिक्री वितरण वा नामसारी वा कुनै किसिमले हक हस्तान्तरण गरेमा प्रचलित कानून बमोजिम पूरै महसुल लाग्नेछ । (थ) नेपाल सरकार, स्वास्थ्य तथा जनसंख्या मन्त्रालयको सिफारिसमा नेपाल सरकारबाट स्वीकृति प्राप्त निजी स्वास्थ्य संस्थाले पैठारी गर्ने मृगौला उपचारमा प्रयोग हुने उपशीर्षक ९०१८.९०.९० मा पर्ने हेमो डायलाइसिस मेशिन, डायलाइसिस रिप्रोसेसर, डायलाइजर र यसको ट्यूबिङ्ग; उपशीर्षक ९४०२.९०.२० मा पर्ने डायलाइसिस बेड तथा उपशीर्षक ९४०२.९०.९० मा पर्ने कुर्सी; मुटुको रोग निदान तथा उपचारमा प्रयोग हुने उपशीर्षक ९०१८.११.०० मा पर्ने इकोकार्डियोग्राफ; उपशीर्षक ९०१८.९०.९० मा पर्ने भिडियो स्कोप, क्याथल्याब, हर्ट लङ्ग मेशिन र डिफ्रिब्रिलेटर; क्यान्सर रोगको निदान तथा उपचार प्रयोग हुने उपशीर्षक ९०२२.१२.०० मा पर्ने पोजिट्रोन इमिशन टोमोग्राफी (पेट) स्क्यान मेशिन, कम्प्युटेड टोमोग्राफी (सि.टी.) स्क्यान मेशिन, मेमोग्राफी; उपशीर्षक ९०२२.२१.०० मा पर्ने ब्रेसीथेरापी र लिनियर एक्सिलरेटर; रोग निदानमा प्रयोग हुने उपशीर्षक ९०१८.१९.९० मा पर्ने फ्लो साइटोमिटर, नेक्स्ट जेनेरेशन सिक्वेन्सर र प्रोटिन माइक्रोएरी प्लेटफर्म; उपशीर्षक ९०१८.९०.३० मा पर्ने मल्टिप्लेक्स रियल टाइम पि.सी.आर. र उपशीर्षक ९०१८.१३.०० मा पर्ने म्याग्नेटिक रिजोनेन्स इमेजिङ्ग (एम.आर.आई.) मेशिनमा लाग्ने भन्सार महसुलमा पचास प्रतिशत छुट हुनेछ । (द) पशु सेवा विभागको सिफारिसमा भेटेरिनरी अस्पतालले पैठारी गर्ने उपशीर्षक ८५४३.७०.०० मा पर्ने मेटल डिटेक्टर; उपशीर्षक ९०१८.१२.०० मा पर्ने अल्ट्रासाउण्ड; उपशीर्षक ९०१८.९०.९० मा पर्ने ग्यास एनेस्थेसिया सेट; उपशीर्षक ९०२२.१४.०० मा पर्ने एक्स-रे मेशिनमा लाग्ने भन्सार महसुलमा पचास प्रतिशत छुट हुनेछ ।
भन्सार_महसुल_ऐन_२०८१
Provisional Tax Collection Act, 1955

(द) पशु सेवा विभागको सिफारिसमा भेटेरिनरी अस्पतालले पैठारी गर्ने उपशीर्षक ८५४३.७०.०० मा पर्ने मेटल डिटेक्टर; उपशीर्षक ९०१८.१२.०० मा पर्ने अल्ट्रासाउण्ड; उपशीर्षक ९०१८.९०.९० मा पर्ने ग्यास एनेस्थेसिया सेट; उपशीर्षक ९०२२.१४.०० मा पर्ने एक्स-रे मेशिनमा लाग्ने भन्सार महसुलमा पचास प्रतिशत छुट हुनेछ । (ध) नेपाल सरकार, कृषि तथा पशुपन्छी विकास मन्त्रालयको सिफारिसमा मोबाइल भेटेरिनरी सेवा प्रदान गर्ने संस्थाले मोबाइल भेटेरिनरी सेवा सञ्चालनका लागि आवश्यक पर्ने भेटेरिनरी एम्बुलेन्स र प्रयोगशाला तथा डायग्नोस्टिक सुविधा जडित उपशीर्षक ८७०५.९०.९० मा पर्ने मोटर गाडी पैठारी गर्दा लाग्ने भन्सार महसुलमा पचास प्रतिशत छुट हुनेछ । (न) तराईमा पाँच हेक्टरभन्दा बढी र पहाड तथा हिमालमा तीन हेक्टरभन्दा बढी क्षेत्रफलमा सामूहिक कृषि खेती गर्ने कृषि सहकारी संस्थाले आफ्नो उत्पादन ढुवानी गर्ने प्रयोजनको लागि नेपाल सरकार, कृषि तथा पशुपन्छी विकास मन्त्रालयको सिफारिसमा पैठारी गर्ने उपशीर्षक ८७०४.२१.१० वा ८७०४.२२.१० मा पर्ने डबल क्याब पिकअप; उपशीर्षक ८७०४.२१.५०, वा ८७०४.२२.७० वा ८७०४.२३.१० वा ८७०४.३१.५० वा ८७०४.३२.५० वा ८७०४.४१.५० वा ८७०४.४२.७० वा ८७०४.५१.५० वा ८७०४.५२.७० वा ८७०४.६०.१० मा पर्ने प्रशितक प्रणाली (रेफ्रिजेरेटिङ्ग सिष्टम) जडान गरिएको ढुवानी साधन बाहेक जुनसुकै प्रकारका एउटा ढुवानीको साधनमा लाग्ने भन्सार महसुलमा पचास प्रतिशत छुट हुनेछ । त्यस्तो ढुवानीको साधन पैठारी गरेका मितिले सात वर्षसम्म बिक्री वितरण वा नामसारी गर्न पाइने छैन । (प) नेपाल सरकार, कृषि तथा पशुपन्छी विकास मन्त्रालयको सिफारिसमा कृषि सहकारीले सङ्कलन गर्ने कृषिजन्य उत्पादन ढुवानी गर्न पैठारी गर्ने शीर्षक ८७.०४ पर्ने डबल क्याब पिकअप बाहेकको एक थान ढुवानीको साधनमा लाग्ने भन्सार महसुलमा पचास प्रतिशत छुट हुनेछ । त्यस्तो ढुवानी साधन पैठारी गरेका मितिले सात वर्षसम्म बिक्री वितरण वा नामसारी गर्न पाइने छैन । (फ) उद्योगको उत्पादन क्षमता र वार्षिक खपत परिमाणको आधारमा कडा बनाइएको (तापित) सुरक्षित काँच बनाउने उद्योगले उद्योग विभागको सिफारिसमा उपशीर्षक ७००५.२१.०० र ७००५.२९.०० मा पर्ने काँचको पैठारी गर्दा पच्चिस प्रतिशत भन्सार महसुल लाग्नेछ । ७. भन्सार महसुल तथा कृषि सुधार शुल्क पूर्ण छुट हुने: देहायका वस्तु पैठारी गर्दा भन्सार महसुल तथा कृषि सुधार शुल्क पूर्णरूपमा छुट हुनेछ:- । (क) उपशीर्षक ०१०५.११.००, ०१०५.१२.००, ०१०५.१३.००, ०१०५.१४.००, ०१०५.१५.००, ०१०५.९४.००, ०१०५.९९.०० र ०१०६.३३.०० मा पर्ने प्रजननका लागि पैठारी हुने (प्यारेन्ट स्टक) चल्ला । (ख) उपशीर्षक ०६०१.१०.००, ०६०१.२०.००, ०६०२.१०.००, ०६०२.२०.००, ०६०२.३०.००, ०६०२.४०.०० र ०६०२.९०.०० मा पर्ने फलफूल तथा फूलका गाना तथा जराहरू, फलफूल तथा फूलका बिरुवा र कलमी बिरुवाहरू र उपशीर्षक १२०९.३०.०० मा पर्ने फूलको बिउबिजन । (ग) कुखुराको दाना उत्पादन गर्ने उद्योग वा ह्याचरी फर्महरूले पैठारी गर्ने कुखुरा दानामा प्रयोग हुने उपशीर्षक ०५०६.१०.०० र ०५०६.९०.०० मा पर्ने हाडको धुलो र अवशेष । (घ) नेपालमा जैविक मल उत्पादन गर्ने गरी दर्ता भएका उद्योगले जैविक मलको उत्पादनका लागि पैठारी गर्ने उपशीर्षक २३०६.९०.०० मा पर्ने निमखली र अण्डीखली ।
भन्सार_महसुल_ऐन_२०८१
Provisional Tax Collection Act, 1955

(ग) कुखुराको दाना उत्पादन गर्ने उद्योग वा ह्याचरी फर्महरूले पैठारी गर्ने कुखुरा दानामा प्रयोग हुने उपशीर्षक ०५०६.१०.०० र ०५०६.९०.०० मा पर्ने हाडको धुलो र अवशेष । (घ) नेपालमा जैविक मल उत्पादन गर्ने गरी दर्ता भएका उद्योगले जैविक मलको उत्पादनका लागि पैठारी गर्ने उपशीर्षक २३०६.९०.०० मा पर्ने निमखली र अण्डीखली । (ङ) जैविक इन्धन उत्पादनको लागि पैठारी गरिने उपशीर्षक १४०४.९०.९९ मा पर्ने सजीवन (जट्रोफा) को दाना तथा बिउ (सिड्स) । (च) पशु सेवा विभागको सिफारिसमा नक्ष सुधारको लागि पैठारी गरिने भाग १ मा पर्ने जीवित चौपाया पशु । (छ) नेपाल सरकार, कृषि तथा पशुपन्छी विकास मन्त्रालयको सिफारिसमा पैठारी गरिने उन्नत जातका फलफूलका बिरुवा । ८. पैठारी सम्बन्धी विशेष व्यवस्था: (१) व्यावसायिक प्रयोजनका लागि वस्तु पैठारी गर्दा एक पटकमा एउटा कन्साइनमेन्टबाट उस्तै प्रकृतिका वस्तु मात्र पैठारी गर्न पाइने गरी मन्त्रालयले तोक्न सक्नेछ । त्यसरी तोकेको भन्दा फरक किसिमका वस्तु पैठारी भएको पाइएमा फरक पाइए जति वस्तुमा लाग्ने महसुल र सोको शतप्रतिशत जरिवाना गरी भन्सार अधिकृतले जाँचपास गर्न सक्नेछ । (२) व्यावसायिक प्रयोजनका लागि पैठारी हुने खाद्य सामग्री वा सोको प्याकिङ्गमा वस्तुको ब्राण्ड, लेबल, लेबलमा कच्चापदार्थको मिश्रण र उपभोग्य मिति तथा खाद्य सामग्री बाहेकका अन्य तयारी वस्तुको हकमा सो वस्तु वा सोको प्याकिङ्गमा वस्तुको ब्राण्ड र लेबल समेत खुलाएको हुनु पर्नेछ । त्यस्तो विवरण नखुलेको वस्तु र नक्कली वस्तु पैठारी गरेको वा गर्न खोजेको पाइएमा त्यस्तो वस्तु भन्सार अधिकृतले जफत गरी त्यसरी जफत गरिएको वस्तु सडाउन लाग्ने खर्च समेत पैठारीकर्ताबाट असुल गर्नेछ । (३) नेपालभित्र प्रतीतपत्रको माध्यमद्वारा भुक्तानी हुने गरी पैठारी हुने वस्तुको हकमा प्रतीतपत्र खोल्दाकै अवस्थामा र अन्य बैङ्किङ्ग प्रणालीमार्फत भुक्तानी हुने गरी पैठारी भएको वस्तुहरूको हकमा प्रोफर्मा इन्भ्वाइस तथा बीजकमा वस्तुको किटानी (स्पेसिफिक) विवरण, वस्तु वर्गीकरण शीर्षक, प्रत्येक वस्तुको प्रतिएकाइ मूल्य र परिमाण, उत्पत्तिको मुलुक तथा यथासम्भव वस्तुको प्रकृति अनुसार ब्राण्ड नाम, मोडेल नम्बर र कम्पनी समेत खुलाउनु पर्नेछ । वस्तु धनी वा भन्सार एजेन्टले पैठारी गर्ने वस्तुको घोषणा गर्दा बीजकमा उल्लिखित वस्तुलाई प्रज्ञापनपत्रमा अलग अलग घोषणा (सिङ्गल इन्ट्री) गर्नु पर्नेछ । वस्तुलाई अलग अलग घोषणा (सिङ्गल इन्ट्री) गरेको नपाइएमा वा प्रतीतपत्र, प्रोफर्मा इन्भ्वाइस तथा बीजकमा वस्तुको किटानी (स्पेसिफिक) विवरण, वस्तु वर्गीकरण शीर्षक, प्रत्येक वस्तुको प्रतिएकाइ मूल्य, परिमाण, उत्पत्तिको मुलुक, वस्तुको प्रकृति अनुसारको ब्राण्ड नाम, मोडेल नम्बर र कम्पनी जस्ता विवरण उल्लेख गरेको नपाइएमा भन्सार अधिकृतले सो बमोजिम घोषणा गर्न लगाई त्यस्ता वस्तुमा भन्सारले निर्धारण गरेको मूल्यको दुई प्रतिशत र महसुल नलाग्ने वस्तु भएमा मूल्यको एक प्रतिशत थप रकम असुल गरी जाँचपास गर्न सक्नेछ । (४) पैठारी हुने तयारी वस्तु बजारमा बिक्री वितरणका लागि पठाउनुअघि त्यस्ता वस्तुको प्याकिङ्गमा आयातकर्ता र बजार वितरकको पूरा विवरण भएको लेबल लगाएर मात्र पठाउनु पर्नेछ ।
भन्सार_महसुल_ऐन_२०८१
Provisional Tax Collection Act, 1955

(४) पैठारी हुने तयारी वस्तु बजारमा बिक्री वितरणका लागि पठाउनुअघि त्यस्ता वस्तुको प्याकिङ्गमा आयातकर्ता र बजार वितरकको पूरा विवरण भएको लेबल लगाएर मात्र पठाउनु पर्नेछ । त्यसरी लेबल नलगाई बजारमा बिक्री वितरणका लागि पठाइएको पाइएमा अनुगमन गर्ने अधिकारीले त्यस्ता वस्तु जफत गर्न सक्नेछ । ९. निजी क्षेत्रबाट सञ्चालित कुरियरबाट हुने निकासी वा पैठारी सम्बन्धी व्यवस्था: निजी क्षेत्रबाट सञ्चालित कुरियरमार्फत हुने निकासी पैठारीका सम्बन्धमा देहायको व्यवस्था लागू हुनेछ:- । (१) देहायका वस्तु कुरियरबाट पैठारी गर्न पाइने छैन:- । (क) एक पोकामा सत्तरी किलोग्रामभन्दा बढी तौल भएको, । (ख) जनावर तथा तिनका अङ्ग, । (ग) वनस्पति र तिनका अङ्ग, । (घ) जुनसुकै स्वरुपका सुन, चाँदी तथा गरगहना, । (ङ) बहुमूल्य तथा अर्धबहुमूल्य पत्थर, । (च) प्रचलित कानून बमोजिम पैठारीका लागि प्रतिबन्ध लगाइएका अन्य वस्तु । (२) देहायका वस्तु कुरियरबाट निकासी गर्न पाइने छैन:- । (क) निकासी महसुल लाग्ने वस्तु, । (ख) कच्चापदार्थ पैठारी गर्दा बन्डेड वेयरहाउस तथा नगद धरौटीको सुविधा उपभोग गरेका उद्योगले निकासी गर्ने वस्तु, । (ग) प्रचलित कानून बमोजिम निकासीका लागि प्रतिबन्ध लगाइएका अन्य वस्तु । (३) कुरियर कम्पनीले आफ्नो कुरियरमार्फत हुने पैठारी वा निकासीको कन्सोलिडेटेड मेनिफेस्ट अग्रिम रुपमा भन्सार कार्यालयमा प्रस्तुत गर्नु पर्नेछ । भन्सार कार्यालयले वस्तु जाँचपास गर्दा प्रज्ञापनपत्रका साथ त्यस्तो मेनिफेस्टको प्रतिलिपि अनिवार्य रुपमा संलग्न गर्नु पर्नेछ । (४) नमुना (स्याम्पल) वा निःशुल्क उपहारको रुपमा एक कन्साइनमेन्टमा पाँच सय अमेरिकी डलर मूल्यसम्मको वस्तु भुक्तानी प्रक्रियाबिना पैठारी गर्न सकिनेछ । व्यापारिक प्रयोजनका हकमा अधिकतम एक हजार अमेरिकी डलर मूल्यसम्मको वस्तु स्वीकृत बैङ्किङ्ग प्रणाली अन्तर्गत भुक्तानी हुने गरी पैठारी गर्न सकिनेछ र त्यसरी हुने पैठारीका हकमा सामान्य भन्सार प्रक्रिया अवलम्बन गर्नु पर्नेछ । (५) नमुना (स्याम्पल) वा निःशुल्क उपहारको रुपमा एक कन्साइनमेन्टमा एक हजार अमेरिकी डलर मूल्यसम्मको वस्तु भुक्तानी प्रक्रियाबिना निकासी गर्न सकिनेछ । व्यापारिक प्रयोजनका हकमा अधिकतम दश हजार अमेरिकी डलर मूल्यसम्मको वस्तु स्वीकृत बैङ्किङ्ग प्रणाली अन्तर्गत भुक्तानी हुने गरी निकासी गर्न सकिनेछ र त्यसरी हुने निकासीका हकमा सामान्य भन्सार प्रक्रिया अवलम्बन गर्नु पर्नेछ । (६) निकासी वा पैठारी गर्दा प्रेषकले प्रत्येक पोकामा रहेको वस्तुको तौल समेतको विवरण र मूल्य खुलेको फाराम वा कन्सोलिडेटेड मेनिफेस्ट प्रत्येक पोकासँगै पठाउनु पर्नेछ । (७) निकासी पैठारी हुने वस्तु जाँचपास गर्दा प्रज्ञापनपत्रकासाथ बुँदा (६) बमोजिमको फाराम वा मेनिफेस्टको प्रतिलिपि संलग्न गर्नु पर्नेछ । (८) नेपाल सरकारको स्वीकृति लिई निकासी वा पैठारी हुने वस्तु तथा डाक्टरको प्रेस्क्रिप्सनका आधारमा पैठारी हुने औषधिको हकमा बुँदा (४) र (५) बमोजिमको मूल्यको बन्देज लागू हुने छैन । (९) बुँदा (४) र (५) बमोजिम निकासी वा पैठारी हुने नमुना वा उपहारका हकमा अन्य आवश्यक कागजातका अतिरिक्त बुँदा (६) बमोजिमको फाराम वा मेनिफेस्ट संलग्न गरी सम्बन्धित कुरियर कम्पनीकै नाममा प्रज्ञापनपत्र भरि जाँचपास गर्न सकिनेछ ।
भन्सार_महसुल_ऐन_२०८१
Provisional Tax Collection Act, 1955

(९) बुँदा (४) र (५) बमोजिम निकासी वा पैठारी हुने नमुना वा उपहारका हकमा अन्य आवश्यक कागजातका अतिरिक्त बुँदा (६) बमोजिमको फाराम वा मेनिफेस्ट संलग्न गरी सम्बन्धित कुरियर कम्पनीकै नाममा प्रज्ञापनपत्र भरि जाँचपास गर्न सकिनेछ । (१०) यस प्रकरण बमोजिमको व्यवस्था जुनसुकै मुलुकबाट हुने पैठारी वा जुनसुकै मुलुकमा हुने निकासीका हकमा लागू हुनेछ । (११) बुँदा (४) र (५) मा तोकिएको मूल्यको सीमा नेपाल सरकार, उद्योग, वाणिज्य तथा आपूर्ति मन्त्रालयले नेपाल राजपत्रमा सूचना प्रकाशन गरी हेरफेर गरेमा सोही बमोजिम हुनेछ । (१२) यस प्रकरणको कार्यान्वयनमा कुनै बाधा अड्काउ परेमा महानिर्देशकले त्यस्तो बाधा अड्काउ फुकाउन वा यस प्रकरणमा उल्लिखित प्रक्रियालाई आवश्यकता अनुसार सरलीकरण गर्न सक्नेछ । १०. विविध: (१) देहायमा उल्लेख भए बाहेक पुराना तथा प्रयोग भएका वस्तुहरू पैठारी गर्न पाइने छैन:- । (क) कुनै उद्योगले आफ्नो उद्योगको सञ्चालनको लागि पैठारी गर्ने भाग ८४ मा पर्ने उत्पादन मितिले पाँच वर्ष ननाघेका मेशिनरी तथा यन्त्र उपकरण । तर, मुद्रण उद्योगले आफ्नो उद्योगको प्रयोजनको लागि उत्पादनको मितिले दश वर्ष ननाघेको मुद्रण यन्त्र (प्रिन्टिङ्ग मेशिन) पैठारी गर्न सक्नेछ । (ख) उद्योगले आफ्नो प्रयोजनको लागि पैठारी गर्ने धातुका पत्र (मेटल स्क्रयाप), उपशीर्षक ४०१२.२०.०० मा पर्ने प्रयोग गरिएका (युज्ड/स्क्रयाप) टायर, उपशीर्षक ८४७९.११.०० र ८४७९.१२.०० मा पर्ने पुराना ब्याट्री, शीर्षक ४७.०७ मा पर्ने रद्दी कागज (वेस्ट एण्ड स्क्रयाप) र रोजिन तथा टर्पेन्टाइन उद्योगले आफ्नो प्रयोजनको लागि पैठारी गर्ने उपशीर्षक ८००७.००.१० मा पर्ने प्रयोग गरिएका खाली टिनका डिब्बा र कत्था उद्योगले पैठारी गर्ने शीर्षक ३९.२३ मा पर्ने प्रयोग भएका बट्टा तथा ड्रमहरू । (ग) हवाई सेवा कम्पनीहरूले हवाई सेवा सञ्चालनको लागि नेपाल नागरिक उड्डयन प्राधिकरणको सिफारिसमा पुराना वा प्रयोग भएका हवाईजहाज, हेलिकोप्टर र तिनका इन्जिन तथा फेडरल एभिएसन एड्मिनिस्ट्रेशन (एफ.ए.ए.), युरोपियन एभिएसन सेफ्टी एजेन्सी (इ.ए.एस.ए.) वा सम्बन्धित देशका नागरिक उड्डयन प्राधिकरण (सी.ए.ए.) बाट स्वीकृत प्राप्त मेन्टिनेन्स रिपियर ओभरहल (एम.आर.ओ.) कम्पनीले मेन्टिनेन्स मर्मत सम्भार वा ओभरहल गरी एयरओर्डिनेस स्ट्यान्डर्ड प्रमाणीकरण गरेका वा नेपाल नागरिक उड्डयन प्राधिकरणबाट स्वीकृतिप्राप्त कम्पनीले मर्मत सम्भार वा ओभरहल गरेका हवाईजहाज र हेलिकोप्टरका अन्य पार्टपुर्जा । (घ) यात्रुले ल्याउन र लैजान पाउने निजी प्रयोगका वस्तु सम्बन्धी मन्त्रालयको सूचना अन्तर्गत पैठारी गर्न पाइने निजी प्रयोगका वस्तु । (ङ) नेपाल सरकारको स्वीकृति लिई राहत तथा उद्धार कार्यका लागि अन्तर्राष्ट्रिय सङ्घ संस्थाबाट सहयोगस्वरुप पैठारी हुने वस्तु । (च) नेपालमा सञ्चालित आयोजनाको लागि आयोजना तथा ठेकेदारले पछि फिर्ता लैजाने सर्तमा पैठारी गरिने पुराना मिल मेशिनरी तथा यन्त्र उपकरण र पछि फिर्ता लैजाने सर्तमा नेपाल आयल निगमले भारतीय आयल निगमबाट पैठारी गर्ने पुराना रिफ्युलर ट्याङ्कर; वैदेशिक सहायतामा सञ्चालित टर्न की आयोजनाको लागि पछि फिर्ता लैजाने सर्तमा आयोजना वा ठेकेदारले पैठारी गर्ने पुराना सवारी तथा ढुवानीका साधन ।
भन्सार_महसुल_ऐन_२०८१
Provisional Tax Collection Act, 1955

(छ) यस बुँदामा उल्लेख गरिएदेखि बाहेकका पुराना वा प्रयोग भएका वस्तु र उत्पादन मिति नखुलेका मिल मेशिनरी तथा यन्त्र उपकरण पैठारी गरेको पाइएमा जफत गरिनेछ । (२) चीनको तिब्बतबाट वस्तु पैठारी गर्दा देहायमा उल्लिखित वस्तु वस्तु विनिमय वा बैङ्किङ्ग प्रणाली अनुसार र अन्य सबै वस्तु बैङ्किङ्ग प्रणाली अनुसार गर्नु पर्नेछ:- । (क) कच्चा ऊन, । (ख) जीवित भेडा च्याङ्ग्रा, । (ग) नून, । (घ) चौंरी गाई र चौंरी गाईको पुच्छर, । (ङ) गलैचा, । (च) जडीबुटी । तर निकासी गर्दा र सोह्र हजार रुपैयाँसम्मको वस्तु पैठारी गर्दा बैङ्किङ्ग प्रणाली अनिवार्य हुने छैन । (३) बुअरी कम्पनीले काउनकर्क पैठारी गर्दा आन्तरिक राजस्व कार्यालयको सिफारिसमा मात्र पैठारी गर्नु पर्नेछ । (४) तेस्रो मुलुक तथा चीनको तिब्बतमा निकासी हुने वस्तु कुनै निकासीकर्ताले काठमाडौँस्थित त्रिभुवन विमानस्थल भन्सार कार्यालय र चोभार सुक्खा बन्दरगाह भन्सार कार्यालयमा जाँचपास गराई बन्द कन्टेनरमा भन्सारको सिलछाप लगाई दक्षिण सीमास्थित भन्सार कार्यालय तथा उत्तरी सीमामा अवस्थित तातोपानी तथा रसुवा भन्सार कार्यालयबाट निकासी गर्न चाहेमा विभागले प्रक्रिया तोकी त्यस्तो सुविधा प्रदान गर्नेछ । (५) कुनै सरकारी निकाय, उद्योग, व्यक्ति, संस्था वा विदेशी नागरिकले व्यापारिक प्रयोजन बाहेक कुनै खास प्रयोजनको लागि पछि फिर्ता लैजाने सर्तमा पैठारी गर्ने वस्तु सम्बन्धित मन्त्रालय वा दूतावासको सिफारिसमा बढीमा तीन महिनासम्मको लागि लगतमा राखी पैठारी गर्न दिन सकिनेछ । त्यसरी सिफारिस नभएको अवस्थामा भन्सार कार्यालयले औचित्य हेरी पछि फिर्ता गर्ने सर्तमा बढीमा एक वर्षको अवधि तोकी लाग्ने कर, महसुल तथा शुल्क बापत नगद धरौटी वा बैङ्क जमानत लिई जाँचपास गर्न स्वीकृति दिन सक्नेछ । त्यसरी तोकिएको अवधिमा वस्तु फिर्ता गरेमा सो वस्तु पैठारी हुँदा बखत नगद धरौटी वा बैङ्क जमानतमा राखेको महसुल रकमको एक प्रतिशत रकम असुल गरी नगद धरौटी फिर्ता वा बैङ्क जमानत फुकुवा गरिनेछ । त्यस्तो तोकिएको अवधिमा वस्तु फिर्ता नगरेमा सो वस्तु जफत गरी बैङ्क जमानत वा नगद धरौटीबाट महसुल बराबरको रकम राजस्वमा आम्दानी बाँधिनेछ । तर विपद्को अवस्थामा उद्धार तथा राहत कार्यमा प्रयोग हुने तथा उद्धार तथा राहतका लागि आउने विदेशी व्यक्तिलाई आवश्यक पर्ने देहाय बमोजिमका वस्तु पछि फिर्ता लैजाने गरी लगतमा राखी अस्थायी पैठारी गर्न दिन सकिनेछ:- । (क) सूचना तथा सञ्चार सम्बन्धी उपकरण, । (ख) पानी शुद्धीकरण तथा पानी भण्डारण सम्बन्धी उपकरण तथा वस्तु, । (ग) डाक्टर, इन्जिनियर, सञ्चारकर्मी, लजिस्टिसियन, सामुदायिक कामदार आदिको कामको लागि आवश्यक पर्ने सबै किसिमका यन्त्र, उपकरण, मेशिन तथा विद्युतीय उपकरण, । (घ) राहतको लागि प्रत्यक्ष रुपमा प्रयोग नहुने तर विपद्बाट भएको असरलाई हटाउन र सोको सामना गर्न प्रयोग हुने उपकरणहरू जस्तै: सबै प्रकारका प्रदूषण हटाउने, बिग्रेका, भत्किएका घर, भवन तथा संरचना सफा गर्ने वा हटाउने, औद्योगिक संरचना निरीक्षण गर्ने आदि कार्यमा प्रयोग हुने मेशिनरी तथा उपकरण, । (ङ) कार्यालय उपकरण जस्ता प्रशासनिक सहयोगी वस्तु, जस्तै: कम्प्युटर, फोटोकपि तथा प्रिन्टर, खर्च भएर जाने प्रकृतिका वस्तु, कर्मचारी सुरक्षा सम्बन्धी उपकरण, प्रशासनिक म्यानुअल तथा कागजात, ।
भन्सार_महसुल_ऐन_२०८१
Provisional Tax Collection Act, 1955

(ङ) कार्यालय उपकरण जस्ता प्रशासनिक सहयोगी वस्तु, जस्तै: कम्प्युटर, फोटोकपि तथा प्रिन्टर, खर्च भएर जाने प्रकृतिका वस्तु, कर्मचारी सुरक्षा सम्बन्धी उपकरण, प्रशासनिक म्यानुअल तथा कागजात, । (च) विपद्को समयमा उद्धार कार्यमा खटिने कर्मचारीका लागि स्थानान्तरण गर्न सकिने बासस्थान तथा यसका सहायक सामग्री, जस्तै: खाना पकाउने तथा खाने उपकरण तथा सामग्रीहरू, स्नानागार सम्बन्धी सामग्री, सुरक्षा सम्बन्धी सामग्री, । (छ) सवारी साधन, तिनका स्पेयर पार्ट्स तथा मर्मतका लागि आवश्यक उपकरण, । (ज) उद्धार कार्यका लागि आवश्यक जनावर, जस्तै: तालिमप्राप्त कुकुर, । (झ) विपद्को समयमा उद्धारमा संलग्न व्यक्ति बस्न तथा निजको कार्यसम्पादनको लागि आवश्यक पर्ने वस्तु, । (ञ) नेपाल सरकारले राहत प्रयोजनको लागि तोके बमोजिमका अन्य वस्तु । (६) चीनको तिब्बतबाट क्रेडिट सुविधा अन्तर्गत वस्तु पैठारी गर्दा राखेको धरौटी रकम फिर्ता पाउनको लागि उक्त वस्तु पैठारी गरेको मितिले तीन महिनाभित्र बैङ्किङ प्रणालीबाट भुक्तानी पठाएको प्रमाण पेस गरी धरौटी फिर्ता लिइसक्नु पर्नेछ । वस्तु पैठारी भएको मितिले तीन महिनाभित्र उपरोक्त बमोजिम फिर्ता नभएको धरौटी रकम सदरस्याहा गरिनेछ र त्यसमा पैठारीकर्ताको दाबी लाग्ने छैन । (७) नेपालको अन्य राष्ट्रहरूसँग भएका द्विपक्षीय तथा बहुपक्षीय सम्झौता वा सन्धिको प्रतिकूल नहुने गरी नेपालमा पैठारी भएका वस्तु देहाय बमोजिम निकासी गर्न दिइनेछ:- । (क) वस्तु पैठारी भएको मितिले छ महिनाभित्र पुनः अर्को मुलुकमा निकासी गर्ने गरी पैठारी गर्न चाहेमा पैठारीकर्ताको अनुरोधमा उक्त वस्तुमा पैठारी गर्दा लाग्ने महसुल तथा सोको थप दश प्रतिशतले हुने रकम नगद धरौटी वा बैङ्क जमानत राखी पैठारी गर्न दिइनेछ । त्यस्तो वस्तुहरू निकासी गर्दा पैठारी गर्दाको अवस्थामा भुक्तानी गरेको रकममा नघट्ने गरी विदेशी मुद्रा आर्जन गरेको प्रमाण र निकासी भएको प्रमाण पेस गरेको एक महिनाभित्र धरौटी रहेको रकमबाट वा बैङ्क जमानतबाट लाग्ने भन्सार महसुलको दश प्रतिशत रकम असुल गरी बाँकी धरौटी रकम फिर्ता गरिने वा बैङ्क जमानत फुकुवा गरिनेछ । त्यसरी छ महिनाभित्र निकासी गर्न नसकेमा महसुल बापतको रकम नगद धरौटीमा रहेको रकमबाट वा बैङ्क जमानतबाट असुल गरिनेछ । (ख) कुनै व्यक्तिले नेपालमा पैठारी भएको वस्तु बैङ्किङ प्रक्रियामार्फत भुक्तानी हुने गरी निकासी गर्न चाहेमा पैठारी मूल्यमा कम्तीमा दश प्रतिशत मूल्य अभिवृद्धि गरी निकासी बापतको विदेशी मुद्रा अग्रिम रूपमा प्राप्त भइसकेको वा सो बापत खोलिएको प्रतीतपत्रको आधारमा विदेशी मुद्रा प्राप्त हुने प्रमाण पेस गरेमा निकासी गर्न दिइनेछ । तर पैठारी भएको मितिले दुई वर्ष नाघेका र नेपालमा बिक्री हुन नसकेका विद्युतीय उपकरण (इलेक्ट्रिक वा इलेक्ट्रोनिक) पैठारीकर्ता स्वयंले निकासी गर्न चाहेमा निकासीकर्ता र त्यस्तो पैठारीकर्ताका बीचमा भएको खरिद बिक्री सम्झौता पेस गरेमा निकासी गर्न दिइनेछ र यस खण्डमा उल्लिखित मूल्य अभिवृद्धिको सर्त लागू हुने छैन ।